C 288/14
DA
Den Europæiske Unions Tidende
17.8.2023
3.6.
Særlige regler for mærkning af det produkt, som betegnelsen henviser til Etiketten på »Pecorino Crotonese« skal ikke blot være forsynet med de lovbestemte oplysninger, men også med følgende: logoet for »Pecorino Crotonese« efterfulgt af udtrykket »Denominazione di Origine Protetta« [beskyttet oprindelsesbetegnelse] eller akronymet »D.O.P.« [BOB], EU-symbolerne og eventuelt en henvisning til EU-forordningen; producentens firmanavn og adresse.
Når produktet er bestemt til internationale markeder, kan udtrykket »Denominazione di Origine Protetta« og EU-logoet anføres på bestemmelseslandets sprog.
De tegn, der gengiver ordene »Pecorino Crotonese DOP [BOB]« eller andre tilladte ord, skal samles i samme synsfelt og være klare, letlæselige, uudslettelige og så store, at de fremstår klart på den baggrund, de er trykt på, således at de klart kan skelnes fra al anden tekst og/eller grafik.
Forarbejdningsvirksomheders og forhandleres varemærker kan anføres på etiketten, men i en mindre skriftstørrelse end BOB-logoet.
Logoet skal altid vises i sin helhed.
Anvendelsen af det forenklede logo, dvs. hvor logoets yderdel mangler, er udelukkende tilladt i »vignet«-versionen.
Det modsatte, dvs. et logo, der kun viser ordene »Pecorino Crotonese«, er dog ikke tilladt.
Kort sagt findes der tre tilladte udgaver af logoet: horisontal, vertikal og »vignet«.
Logoets »vignet«-version skal trykkes på pecorinoen ved hjælp af brændemærkning, farvestempling eller stempelmærke med konsumegnet blæk på en af ostens ender.
Den alfanumeriske identifikationskode for ostemejeriet skal angives.
Det kan trykkes direkte på osten ved hjælp af ovennævnte metoder eller anføres på etiketten.
Det er frivilligt, om ostens side er mærket.
Det er tilladt at gengive logoet på denne del af osten ved hjælp af de etablerede metoder.
4.
Kort angivelse af det geografiske områdes afgrænsning Det område, hvor osten fremstilles og modnes, omfatter hele det administrative område kommunerne i Crotoneprovinsen: Belvedere Spinello, Caccuri, Carfizzi, Casabona, Castelsilano, Cerenzia, Cirò, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Rocca di Neto, Roccabernarda, San Mauro Marchesato, San Nicola Dell’Alto, Santa Severina, Savelli, Scandale, Strongoli, Umbriatico og Verzino; hele det administrative område i følgende kommuner i Cantanzaro-provinsen: Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri og Zagarise; hele det administrative område i følgende kommuner i Cosenza-provinsen: Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola e San Giovanni in Fiore, Scala Coeli og Terravecchia.